《寄米君梦省城慰其穷愁相招过岁二首 其二》
明代·邓云霄

风霜敝尽黑貂裘，恋恋绨袍有旧游。门静张罗还待雀，岁寒丛桂不知秋。

开樽拟作平原饮，乘兴休回半夜舟。三载长安予共汝，贫交能白几人头。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。